sagorsarker/bangla-wikipedia huggingface dataset:
জাহাঙ্গীরনগর বিশ্ববিদ্যালয় লেক

জাহাঙ্গীরনগর বিশ্ববিদ্যালয় লেক হলো ঢাকার সাভারে অবস্থিত জাহাঙ্গীরনগর বিশ্ববিদ্যালয়ের অভ্যন্তরে অবস্থিত কিছু লেকের সমষ্টি। এখানে ছোট-বড় মিলিয়ে প্রায় ২৬টি লেক রয়েছে। এই লেকগুলো হিমালয়ের উত্তরের দেশগুলো থেকে আগত অতিথি পাখির জন্য বিখ্যাত। বিশ্ববিদ্যালয়ের প্রাণিবিদ্যা বিভাগ সূত্র অনুসারে ১৯৮৬ সাল থেকে এখানে অতিথি পাখি আসা শুরু করে, প্রায় ১২৬টি দেশীয় ও ৬৯টি বিদেশি প্রজাতি মিলিয়ে মোট ১৯৫ প্রজাতির পাখি এই লেকসমূহে এসেছে। বিশ্ববিদ্যালয় প্রশাসন ও বাংলাদেশ সরকারপক্ষ থেকে লেকগুলোকে অতিথি পাখিদের অভায়রন্য ঘোষণা করা হয়েছে।
বিশ্ববিদ্যালয় ক্যাম্পাসে সর্বোচ্চ ২৬টি লেক থাকলেও, এদের মধ্যে ৪-৫টি লেক আকারে কিছুটা বড়, এখানে অতিথি পাখিদের আনাগোনা বেশি দেখা যায়। বড় লেকগুলো জাহানারা ইমাম ও প্রীতিলতা হল, প্রশাসনিক ভবন এবং মীর মশাররফ হোসেন হল সংলগ্ন এলাকায় দেখা যায়।
বিভিন্ন সূত্র লেকের সংখ্যা ১০টা, ১২টা বা ১৭টা বললেও, সর্বোচ্চ ২৬টি লেকের কথা জানা যায়। এদের মধ্যে উল্লেখযোগ্য লেকসমূহঃ
বিশ্ববিদ্যালয়ের এই লেকটা মূলত অতিথি পাখির জন্য বিখ্যাত, এখানে প্রতি বছর প্রায় ৩-৪ টি হাসঁ প্রজাতিসহ ২০ থেকে ২৫ প্রজাতির অতিথি পাখি এসে থাকে। পাখির সংখ্যা হিসাবে প্রায় ৫-৭ হাজার পাখি এসে থাকে। বাংলাদেশে আসা অতিথি পাখির ৮-১০ শতাংশ পাখি ক্যাম্পাসের এই সমস্ত লেকে আসে।
এইজন্য বিভিন্ন জায়গা থেকে প্রচুর দর্শনার্থী আসে পাখি প্রদর্শন করতে। ২০০১ থেকে নিয়মিত দর্শনার্থীদের জন্য পাখি মেলা আয়োজন করে থাকে ক্যাম্পাস কর্তৃপক্ষ। ১৯৮৬ সালের দিকে জাহাঙ্গীরনগর বিশ্ববিদ্যালয়ের এই সমস্ত লেকে প্রায় ৯৮ প্রজাতির পাখি দেখা যেত।
প্রধানত হিমালয়ের উত্তরের দেশ সাইবেরিয়া, চীন, মঙ্গোলিয়া ও নেপাল, ভারত, জিনজিয়াং থেকে শীতকালে বেশি পরিমাণ পাখি বাংলাদেশের বিভিন্ন লেকে, আবার শীতকাল শেষে পাখিগুলো নিজের দেশে ফিরে যায়। অতিথি পাখিগুলো অক্টোবর থেকে মার্চ পর্যন্ত ক্যাম্পাসে অবস্থান করে। অতিথি পাখিদের মধ্যে খঞ্জনা, সরালি, পাতিতারা, পাতারিহাঁস, গয়ার, নোনাজোৎসা, লালমুড়ি, ধুপানি, সিন্ধু ঈগল, বামুনিয়া হাঁস, হুড হুড, বাড়িঘোরা ইত্যাদি উল্লেখযোগ্য।
বিশ্ববিদ্যালয়ের লেকগুলোতে বিভিন্ন রকমের জলীয় ফুল দেখতে পাওয়া যায়, যার মধ্যে লাল শাপলা, রক্ত কমল শাপলা, পদ্মফুল প্রভৃতি ফুল দেখতে পাওয়া যায়। লেকের সৌন্দর্যে শিক্ষার্থীরা ও দর্শনার্থীরা বিহোমিত হয়ে ঘুরতে আসে ক্যাম্পাস লেকে, এবং নানা অনুষ্ঠান ও মেলার আয়োজন করে লেককে কেন্দ্র করে।
কায়েমপুর ইউনিয়ন, শাহজাদপুর

কায়েমপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ১০.০০ বর্গকিমি (৩.৮৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,২১৯ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১২টি।
কায়েম পুর ইউনিয়ন এর সকল গ্রাম
গাড়াদহ ইউনিয়ন

গাড়াদহ ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ১৪.৭০ বর্গকিমি (৫.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ৫১টি ও মৌজার সংখ্যা ৫টি।
রূপবাটি ইউনিয়ন

রুপবাটি ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ৩৪.০৫ বর্গকিমি (১৩.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,২০৬ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২০টি।
গালা ইউনিয়ন, শাহজাদপুর

গালা ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ২৪.০৩ বর্গকিমি (৯.২৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,২১৯ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ৮টি।
পোরজনা ইউনিয়ন

পোরজনা ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ২১.৩৩ বর্গকিমি (৮.২৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৬২,২৮০ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১২টি।
খুকনী ইউনিয়ন

খুকনী ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার এনায়েতপুর থানার অন্তর্গত একটি ইউনিয়ন পরিষদ। এটি ৩২.০৩ বর্গকিমি (১২.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,৪৪৩ জন। ইউনিয়নটিতে মোট গ্রামের সংখ্যা ২৮টি ও মৌজার সংখ্যা ১২টি।
সোনাতনী ইউনিয়ন

সোনাতনী ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ৩১.০৩ বর্গকিমি (১১.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,০০০ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ২০টি।
নরিনা ইউনিয়ন

নরিনা ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ২৬.০৩ বর্গকিমি (১০.০৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৮,০০০ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ০৫টি।
জালালপুর ইউনিয়ন, শাহজাদপুর

জালালপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার এনায়েতপুর থানার অন্তর্গত একটি ইউনিয়ন পরিষদ। এটি ২৩.২৪ বর্গকিমি (৮.৯৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,২৮৮ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১২টি।
কার্ল জ্যাকব

কার্ল জ্যাকব মার্কিন অভিনেতা এবং চলচ্চিত্র নির্মাতা যিনি নির্বাচিত চলচ্চিত্র পলিওগস ও কোল্ড নভেম্বর লেখা ও পরিচালনার এবং অনার টাকেল প্রযোজনার জন্য পরিচিত।
কার্ল জ্যাকব হিবিং, মিনেসোটা জন্মগ্রহণ করেন এবং বেড়ে ওঠেন। তিনি বর্তমানে নর্থ ক্যারোলিনা বসবাস করেন।
"কোল্ড নভেম্বর" ২০১৭ সালে ইন্ডিমেমফিস চলচ্চিত্র উৎসবে সেরা আখ্যান বৈশিষ্ট্যের জন্য গ্র্যান্ড জুরি পুরস্কার পেয়েছিল।
রামকৃষ্ণপুর ইউনিয়ন, উল্লাপাড়া

রামকৃষ্ণপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ২৮.৩২ বর্গকিমি (১০.৯৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৭৬ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ২২টি।
বাঙ্গালা ইউনিয়ন

বাঙ্গালা ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩২.৪০ বর্গকিমি (১২.৫১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৪৮১ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ২৫টি।
সীতা দেবী

সীতা দেবী () ( ১০ এপ্রিল, ১৮৯৫ - ২০ ডিসেম্বর , ১৯৭৪) ছিলেন ঊনবিংশ শতকের প্রথমার্ধের বাঙালি সুলেখিকা। তার ও তার জ্যেষ্ঠা ভগিনী শান্তা দেবীর রচনা সেসময় বাংলায় যথেষ্ট আলোড়ন সৃষ্টি করেছিল। 
সীতা দেবীর জন্ম ১৮৯৫ খ্রিস্টাব্দের ১০ ই এপ্রিল ব্রিটিশ ভারতের কলকাতায়। পিতা প্রখ্যাত সাংবাদিক ও শিক্ষাবিদ রামানন্দ চট্টোপাধ্যায় এবং মাতা মনোরমা দেবী। এঁদের আদি নিবাস ছিল বাঁকুড়ার পাঠকপাড়ায়। সীতার প্রথম তেরো বৎসর কাটে এলাহাবাদে। সেসময় সেখানে মেয়েদের ভালো স্কুল না থাকায় তার ও তার জ্যেষ্ঠা ভগিনীর লেখাপড়া শুরু হয় গৃহশিক্ষক পিতৃবন্ধু নেপালচন্দ্র ও ইন্দুভূষণ রায়ের কাছে। সাংবাদিক পিতাকে ঘিরে যে সাহিত্যিক ও সাংস্কৃতিক পরিমণ্ডল সৃষ্টি হয় তার মধ্যে তারা বড় হন। ১৯০৮ খ্রিস্টাব্দে পিতা কলকাতায় ফিরলে তিনি কলকাতার বেথুন স্কুলে ভর্তি হন। ১৯১২ খ্রিস্টাব্দে ম্যাট্রিক ও ১৯১৬ খ্রিস্টাব্দে ইংরাজীতে অনার্স সহ বি.এ পাশ করেন।
ছাত্রাবস্থাতেই তার সাহিত্য জীবনের সূত্রপাত। 'প্রবাসী' পত্রিকায় গল্প লিখতেন।
কলেজে পড়ার সময়ই দুই বোন মিলে শ্রীশচন্দ্র বসুর Folk Tales of Hindustan গ্রন্থটি "হিন্দুস্থানী উপকথা" নামে অনুবাদ করে খ্যাতি অর্জন করেন। ১৯১৭ খ্রিস্টাব্দ থেকে প্রায় দুই বছর পিতার সঙ্গে শান্তিনিকেতনে থাকার সুবাদে রবীন্দ্রনাথের ও ঠাকুর পরিবারের সান্নিধ্যে আসেন। দুই বোন মিলে সংযুক্তা দেবী নামে প্রথম উপন্যাস "উদ্যানলতা" রচনা করেন ১৯১৮ খ্রিস্টাব্দে। উপন্যাসটি বাংলায় নারীজাগরণের ইতিহাসে স্থান করে নেয়। তিনি উপন্যাস ছাড়াও শিশুপাঠ্য গল্প ও অনুবাদ করেছেন। উল্লেখযোগ্য গ্রন্থগুলি হল -
রবীন্দ্রনাথকে কেন্দ্র করে তার স্মৃতিচারণা গ্রন্থ পুণ্যস্মৃতি ১৯৪২ খ্রিস্টাব্দে প্রকাশিত হয়। তিনি নিজের ও শান্তা দেবীর অনেক গল্প ইংরাজীতেও অনুবাদ করেছেন। সেই গল্পগুলি "টেলস অব বেঙ্গল " নামে অক্সফোর্ড ইউনিভার্সিটি প্রেস থেকে গ্রন্থাকারে প্রকাশিত হয়।
১৯৬০ খ্রিস্টাব্দে কলকাতায় অনুষ্ঠিত আন্তর্জাতিক মহিলা দিবসের সুবর্ণ জয়ন্তী উৎসবে তিনি সভানেত্রী ছিলেন।
১৯২৪ খ্রিস্টাব্দের ২৮ শে সেপ্টেম্বর কল্লোল ও প্রবাসী যুগের লব্ধপ্রতিষ্ঠ সাহিত্যিক সুধীরকুমার চৌধুরীর সঙ্গে তার বিবাহ হয়। বিবাহের পর স্বামীর সাথে প্রায় ছয় বৎসর রেঙ্গুনে থাকেন।
সুলেখিকা সীতা দেবী ১৯৭৪ খ্রিস্টাব্দের ২০ শে ডিসেম্বর ৭৯ বৎসর বয়সে পরলোক গমন করেন।
উধুনিয়া ইউনিয়ন

উধুনিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৮৫ বর্গকিমি (৫.৭৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৫০০ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ১২টি।
বড়পাঙ্গাসী ইউনিয়ন

বড়পাঙ্গাসী ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩৪.০৫ বর্গকিমি (১৩.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,২৫০ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২৩টি।
দুর্গানগর ইউনিয়ন

দুর্গানগর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১২.০০ বর্গকিমি (৪.৬৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৬৭,১১৫ জন। ইউনিয়নটিতে মোট গ্রামের সংখ্যা ৫৬টি ও মৌজার সংখ্যা ২৯টি।
পূর্ণিমাগাঁতী ইউনিয়ন

পূর্নিমাগাঁতী ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৪৩ বর্গকিমি (৫.৫৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,৫৭১ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ৫১টি।
রিফাহে আম প্রেস

রিফাহে আম প্রেস বা মাতবা রিফাহে আম হললাহোরের একটি প্রকাশনা সংস্থা। এটি সৈয়দ মমতাজ আলী ১৮৯৮ সালে প্রতিষ্ঠা করেছিলেন।
সলঙ্গা ইউনিয়ন

সলঙ্গা ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩৪.২৫ বর্গকিমি (১৩.২২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৪,৮২১ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৬টি। জনসংখ্যার শতকরা ৯৫% মুসলমান, ৪% এবং১% অন্যান্য ধর্মাম্বধী। শতকরা ৮০% ভাগ লোক কৃষির উপর নির্ভরশীল। এখানেধান, পাট, আলু, শরিষাসহ বিভিন্ন ধরনের সবজির আবাদ হয়। এখানে ৫টি উচ্চ বিদ্যালয়, ১টি নিম্ন মাধ্যমিক বিদ্যালয়, ৩টিমাদরাসা, ১৯টি সরকারি প্রাথমিক বিদ্যালয়সহ বিভিন্ন ধরণেরশিক্ষা প্রতিষ্ঠান আছে। ১৫ কিলোমিটার পাকা রাস্তা, ৪০ কিলোমিটার কাঁচা রাস্তাআছে। ঢাকা-রাজশাহী বিশ্ব রোর্ড যোগাযোগ আছে যা ইউনিয়ন পরিষদের সামনে দিয়ে বয়ে গেছে। এছাড়া ছোট বড় বেশ কয়েকটি ব্রীজ ওকালভার্ট আছে। মাঝামাঝি ১টি নদী আছে।
হাটিকুমরুল ইউনিয়ন

হাটিকুমরুল ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৭০ বর্গকিমি (৫.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৮,১৮৬ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ৫টি।
বড়হর ইউনিয়ন

বড়হর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩২.৬৪ বর্গকিমি (১২.৬০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৫,৬৭০ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ১৩টি।
উল্লাপাড়া সদর ইউনিয়ন

উল্লাপাড়া সদর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩৬.৯৭ বর্গকিমি (১৪.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪০৭ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।
সৈয়দ আহমদ দেহলভি

সৈয়দ আহমদ দেহলভি (৮ জানুয়ারী ১৮৪৬ - ১১ মে ১৯১৮) একজন ভারতীয় মুসলিম পণ্ডিত, ভাষাবিদ, অনুবাদক, ফিলোলজিস্ট, শিক্ষাবিদ এবং উর্দু ভাষার লেখক ছিলেন। "তিনি আসিফিয়া অভিধান" সংকলন করেছিলেন।
সৈয়দ আহমদ দেহলভি ১৮৪৬ সালের ৮ জানুয়ারি মুঘল ভারতের দিল্লিতে জন্মগ্রহণ করেছিলেন। তিনি আব্দুল কাদের জিলানির বংশধর হাফিজ আবদুর রহমান মুঙ্গেরী ছেলে।
দেহলভি ১৮৭৩ থেকে ১৮৭৯ পর্যন্ত অভিধান প্রকল্পে এসডাব্লু ফ্যালনকে সহায়তা করেছিলেন। তিনি দিল্লির আরব সরাইয়ে অবস্থিত শাহী মাদ্রাসায় শিক্ষকতা করেছিলেন। পরে তিনি হিমাচল প্রদেশের পৌর বোর্ড উচ্চ বিদ্যালয়ে উর্দু ও ফারসি শিক্ষক হিসাবে নিযুক্ত হন। তিনি পাঞ্জাব বিশ্ববিদ্যালয়ের শিক্ষার্থী ছিলেন এবং লাহোরে সরকারি বুক ডিপোর সহ-ব্যবস্থাপক হিসাবে দায়িত্ব পালন করেছিলেন।
১৯১৪ সালে দেহলভি ব্রিটিশ ভারত সরকার কর্তৃক খান সাহেব উপাধিতে ভূষিত হয়েছিলেন। ১৯১৮ সালের ১১ মে তিনি মারা যান।
দেহলভির রচনাবলীতে অন্তর্ভুক্ত রয়েছে:
জাহরা জাফরি "সৈয়দ আহমদ দেহলভি: হায়াত অওর কারনামে" (সৈয়দ আহমদের জীবনী ও অবদান) নামে তার জীবনী রচনা করেছিলেন।
সলপ ইউনিয়ন

সলপ ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৭০ বর্গকিমি (৫.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ৩৮টি ও মৌজার সংখ্যা ৫টি।
সলপের শতবর্ষের ঐতিহ্যবাহী 'সলপের ঘোল' খুবই বিখ্যাত। প্রতিদিন ১৫ থেকে ২০ মণ সলপের ঘোল বিক্রি হয়। উল্লাপাড়ার সলপ রেলওয়ে স্টেশন ঘিরে এই ব্যবসা গড়ে উঠেছে বলে এটি 'সলপের ঘোল' নামে পরিচিত।
পুরসাইবক্কম

পুরসাইবক্কম, দক্ষিণ ভারতের তামিলনাড়ু রাজ্যের চেন্নাই জেলার একটি ব্যস্ততর শপিং তথা আবাসিক অঞ্চল৷ এই লোকালয়টি চেন্নাই সেন্ট্রাল ও চেন্নাই এগমোর রেলওয়ে স্টেশনের নিকটস্থ৷
পুরসাই নামটি এসেছে তামিল ভাষার পুরসৈমঠম গাছের থেকে৷ আবার অনেকে মনে করেন এখানে ঘোড়াশাল ছিলো, ঘোড়াকে তামিল ভাষায় পুরবি বলে, পুরবিবক্কম আসতে আসতে পুরসাইবক্কমে পরিণত হয়েছে৷ পুরসাইবক্কম জলাধারের নিকট গঙ্গাাধীশ্বর মন্দির এই অঞ্চলের ইতিহাসের সাথে জড়িত৷ মন্দিরটি যথেষ্ট পরিচিত, কারণ আশ্চর্যজনক ভাবে কোনো বিশেষ কারণে অধিক শুষ্ক আবহাওয়াতেও এই মন্দিরের শিবলিঙ্গটি আর্দ্র থাকে৷
অপর একটি জনমত অনুসারে ১৭৯৯ খ্রিস্টাব্দে ব্রিটিশ ইস্ট ইন্ডিয়া কোম্পানির কোম্পানি সহায়ক শল্য চিকিৎসক জন আন্ডারউড তৎকালীন মাদ্রাজপত্তনমে "পূরসেবক" প্রতিষ্ঠা করেন, যা পরে পুরসাইবক্কমে পরিণত হয়৷
এই লোকালয়ের চারদিকে রয়েছে বেপেরী, শূলাই, অয়নাবরম, বরদরাজপুরম এবং এগমোর৷
পুরসাইবক্কম মহাসড়কের ওপর অবস্থিত অভিরামী মেগা হল এই লোকালয়ের অন্যতম আকর্ষণ, এখানে শপিং মলের সাথে সিনেমা কমপ্লেক্সও রয়েছে৷
কয়ড়া ইউনিয়ন

কয়রা ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৫০ বর্গকিমি (৫.৬০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৯১৬ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১১টি।
সদিয়া চাঁদপুর ইউনিয়ন

সাদিয়া চাঁদপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৮.৩৩ বর্গকিমি (১০.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৫৮ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৬টি।
স্থল ইউনিয়ন

স্থল ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ৪১.৪৭ বর্গকিমি (১৬.০১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৫ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ১৬টি।
ঘোড়জান ইউনিয়ন

ঘোরজান ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৮.৩৩ বর্গকিমি (১০.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৫৮ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৬টি।
এশিয়াস্যাট ৮

এশিয়াস্যাট ৮ বা আমোস -৭ হংকংয়ে নির্মিত একটি ইসরায়েলি ভূস্থির যোগাযোগ উপগ্রহ যা এশিয়া স্যাটেলাইট টেলিযোগাযোগ সংস্থা (এশিয়াস্যাট) দ্বারা পরিচালিত হয়।
এশিয়াস্যাট ৮ এলএস -১৩০০ এলএল স্যাটেলাইট বাসের উপর ভিত্তি করে স্পেস সিস্টেম/লোরাল নির্মাণ করেছিলো। উপগ্রহটিতে ২৪ টি কু ব্যান্ড ট্রান্সপন্ডার এবং একটি কেএ ব্যান্ড পেডলোড রয়েছে। এটি প্রাথমিকভাবে ১০৫.৫ ডিগ্রি পূর্ব দ্রাঘিমাংশে নিরক্ষরেখার উপরে স্থাপন করার পরিকল্পনা করা হয়েছিল। দক্ষিণ এবং দক্ষিণ-পূর্ব এশিয়া, চীন এবং মধ্য প্রাচ্যে এটি পরিষেবা প্রদান করে।
২০১৬ সালের ডিসেম্বরে, স্পেসকোম এশিয়াস্যাট ৮-এর কু-ব্যান্ড ইজারা দেওয়ার জন্য এশিয়াস্যাটের সাথে ৮৮-মিলিয়ন ডলারে চার বছরের জন্য চুক্তি স্বাক্ষর করে। এটি ৪ ডিগ্রি পশ্চিমে পরিষেবা প্রদান করছে।
ফ্যালকন ৯ ভি ১.১ পরিবহন রকেট ব্যবহার করে স্পেস এক্স এশিয়া স্যাট ৮ উৎক্ষেপণ করতে চুক্তিবদ্ধ হয়েছিল। উৎক্ষেপণটি কেপ ক্যানাভেরাল এয়ার ফোর্স স্টেশনের স্পেস লঞ্চ কমপ্লেক্স ৪০ থেকে ৫ আগস্ট ২০১৪ সালে ০৮:০০ ইউটিসি-তে হয়েছিল।
এশিয়াস্যাট ৮ উৎক্ষেপণের জন্য ব্যবহৃত ফ্যালকন ৯ এর উপরের পর্যায়টি একটি ক্ষয়িষ্ণোবৃত্ত নিম্ন কক্ষপথে ছিল ১৩ আগস্ট ২০১৪ পর্যন্ত, প্রাথমিক পেরিজি এবং প্রাথমিক এপোজি তে।
এক মাস পরে, কক্ষপথটি পৃথিবীর নিকটতম অ্যাপ্রোচে উচ্চতায় ক্ষয় প্রাপ্ত হয়েছিল, এবং নভেম্বরের মধ্যে ক্ষয়প্রাপ্ত হয়ে পেরিজিতে পৌঁছেছিল।
মাঠ (কৃষি)

কৃষিতে, একটি মাঠ হল জমির এমন একটি ক্ষেত্র, যা আবদ্ধ বা অন্যথায় কৃষি উদ্দেশ্যে যেমন ফসল চাষের জন্য বা প্যাডক বা অন্যান্য পশুপালের জন্য ঘের হিসাবে ব্যবহৃত হয়। পতনশীল বা আবাদযোগ্য জমি হিসাবে একটি মাঠ থাকতে পারে।
অনেক খামারে একটি মাঠের সীমানা থাকে যা সাধারণত গাছপালা এবং গুল্মের একটি ফালা দিয়ে গঠিত, বন্যজীবনের বেঁচে থাকার জন্য প্রয়োজনীয় আচ্ছাদন ও খাদ্য সরবরাহ করে। দেখা গেছে যে এই সীমানাগুলির ফলে এই অঞ্চলে বিভিন্ন ধরনের প্রাণী এবং গাছপালা বৃদ্ধি পেয়েছে তবে কিছু কিছু ক্ষেত্রে ফসলের ফলনও হ্রাস পেয়েছে। 
অস্ট্রেলিয়ান এবং নিউজিল্যান্ডের ইংরেজিতে যে কোনও কৃষিক্ষেত্রকে "প্যাডক" বলা যেতে পারে, বিশেষত ভেড়া বা গরু রাখার জন্য। যদি স্টক সেখানে চারণ করা হয সে স্থানটিকে "রান" বলা যেতে পারে, যেমনঃ "ভেড়া চালানো" ;"গবাদি পশু চালানো" । পশুপালনে প্যাডক শব্দটি আরও বিশেষভাবে ব্যবহৃত হয় যা এমন একটি ব্যবস্থাকে বোঝায় যেখানে চারণভূমিকে ছোট ছোট অঞ্চলে বিভক্ত করা হয়েছে। উক্ত স্থানে প্যাডক এবং স্টক স্বল্প সময়ের জন্য চরে থাকে। ৬ বা ১১ টি প্যাডককে ঘুরিয়ে ঘুরিয়ে চারণ করা যায় এমনভাবে প্যাডকগুলোর চারণ পদ্ধতি তৈরি করা যেতে পারে। 
একটি প্যাডক সাধারণত তার দিয়ে বেড়া দেওয়া হয়ে থাকে এবং প্রায়শই তার প্রাকৃতিক সীমানা দ্বারা সংজ্ঞায়িত হয়, বা অন্যথায় স্বতন্ত্র হিসাবে বিবেচিত হয়। "ব্যাক প্যাডক" একটি ছোট ক্ষেত্র যা ফার্ম হাউস থেকে দূরে অবস্থিত যা সম্ভবত কম মানের জমি। উত্তর আমেরিকা এবং যুক্তরাজ্যে এর সমতুল্য ধারণাটি হলচারণভূমি ।
এই শব্দটির বর্তমান অর্থ অস্ট্রেলিয়াতে অন্ততপক্ষে ১৮০৭ সাল থেকে এবং নিউজিল্যান্ডে অন্ততপক্ষে ১৮৪২ সাল থেকে প্রচলিত রয়েছে। তবে, "মাঠ" এর ইংরেজি অর্থটি অস্ট্রেলিয়াতে আগে ব্যবহৃত হত এবং এখনও মাঝে মাঝে ব্যবহৃত হয়। একইভাবে, তৃণক্ষেত্র শুরুতে ব্যবহৃত হত এবং পরবর্তীতে সকলের সামনে প্রকাশিত হয়েছে, উদাহরণস্বরূপ, ২০০৪ সালে। অস্ট্রেলাসিয়ায় ফুটবল মাঠ, মাঠ দিবস এবং মাঠের ভ্রমণ এসকল অভিব্যক্তি প্রকাশের জন্য মাঠ শব্দটি নিয়মিত ব্যবহৃত হয়।
উত্তর আমেরিকাতে একটি নতুন ধরনের নিবিড় চাষাবাদের উন্নতি সাধিত হয়েছে যেখানে একটি চারণভূমিকে ছোট ছোট অংশে(১ একরের মত হতে পারে) বিভক্ত করা হয়েছে যাকে প্যাডক বলে। যাকে বৈদ্যুতিক বেড়া দিয়ে সীমানা করে দেওয়া হয়েছে এবং প্রতিটিকে ১ দিনের জন্য ব্যাপকভাবে চারণ করা হয় এবং তারপর এটিকে ৮০ দিন বা তারো বেশি সময়ের জন্য বিশ্রাম দেওয়া হয়।
শান্তা দেবী (নাগ)

শান্তা দেবী () ( ২৯ এপ্রিল, ১৮৯৩ - ৩০ মে, ১৯৮৪) ছিলেন ঊনবিংশ শতকের প্রথমার্ধের বাঙালি সুলেখিকা। তার ও তার কনিষ্ঠা ভগিনী সীতা দেবীর রচনা এককালে বাংলায় সাহিত্যক্ষেত্রে আলোড়ন তুলেছিল। 
শান্তা দেবীর জন্ম ১৮৯৩ খ্রিস্টাব্দের ২৯ শে এপ্রিল ব্রিটিশ ভারতের কলকাতায়। পিতা প্রখ্যাত সাংবাদিক ও শিক্ষাবিদ রামানন্দ চট্টোপাধ্যায় এবং মাতা মনোরমা দেবী। এঁদের আদি নিবাস ছিল বাঁকুড়ার পাঠকপাড়ায়। শান্তার প্রথম পনেরো বৎসর কাটে এলাহাবাদে। সেসময় সেখানে মেয়েদের ভালো স্কুল না থাকায় তার ও তার কনিষ্ঠা ভগিনীর লেখাপড়া শুরু হয় গৃহশিক্ষক পিতৃবন্ধু নেপালচন্দ্র ও ইন্দুভূষণ রায়ের কাছে। ব্রাহ্মসমাজ-নেতা পিতার গৃহে উদার স্বাধীনতা এবং 'প্রবাসী' ও 'মডার্ন রিভিউ' পত্রিকার সাংস্কৃতিক ও সাহিত্যিক পরিবেশের মধ্যে বড়ো হয়ে ওঠেন। ১৯০৮ খ্রিস্টাব্দে পিতা কলকাতায় ফিরলে তিনি কলকাতার বেথুন স্কুলে ভর্তি হন। ১৯১৪ খ্রিস্টাব্দে তিনি মেয়েদের মধ্যে প্রথম হয়ে বি.এ পাশ করে বিশ্ববিদ্যালয়ের পদ্মাবতী স্বর্ণপদক লাভ করেন। বাংলা, ইংরাজী, হিন্দি ও সংস্কৃত ভাষায় এবং অর্থনীতি ও গণিতে বিশেষ পারদর্শিনী ছিলেন।
কলেজে পড়ার সময় ১৯১২ খ্রিস্টাব্দে দুই বোন মিলে শ্রীশচন্দ্র বসুর Folk Tales of Hindustan গ্রন্থটি "হিন্দুস্থানী উপকথা" নামে অনুবাদ করে খ্যাতি অর্জন করেন। বইটির চিত্তাকর্ষক ছবিগুলি উপেন্দ্রকিশোর রায় চৌধুরীর আঁকা। ১৯১৭ খ্রিস্টাব্দ থেকে প্রায় দুই বছর পিতার সঙ্গে শান্তিনিকেতনে থাকার সময় তিনি নন্দলাল বসুর কাছে অঙ্কন শিক্ষা করেছেন। দেশে বিদেশে তার আঁকা ছবির প্রদর্শনী হয়েছে। দুই বোন মিলে সংযুক্তা দেবী নামে প্রথম উপন্যাস "উদ্যানলতা" রচনা করেন ১৯১৮ খ্রিস্টাব্দে। উপন্যাসটিতে কলকাতায় নারীজাগরণের প্রথম উন্মেষের ছবি পরিস্ফুট হয়েছে। এটি পরে The Garden Creeper নামে অনূদিতও হয়েছে। বিবাহের পর স্বামীর সঙ্গে বহু দেশ ভ্রমণের অভিজ্ঞতার বিষয় 'প্রবাসী' পত্রিকায় লিখেছেন। যেমন 'মহেঞ্জাদড়োর কথা', জাপানের ডায়েরি' প্রভৃতি। আমেরিকা প্রবাসে তিনি মিনেসোটার ম্যাকালেস্টর কলেজে বাংলা সাহিত্য সম্পর্কে বক্তৃতা দেন। তিনি "প্রবাসী" র সম্পাদকীয় বিভাগে নানা দায়িত্বপূর্ণ কাজ করেছেন। "ভারত-মুক্তিসাধক রামানন্দ চট্টোপাধ্যায় ও অর্ধ শতাব্দীর বাংলা" গ্রন্থটির জন্য তিনি ১৯৪৯ খ্রিস্টাব্দে কলকাতা বিশ্ববিদ্যালয়ের ভুবনমোহিনী দাসী স্বর্ণপদক লাভ করেন। তার গল্প উপন্যাসে বাঙালি মধ্যবিত্ত জীবনের, বিশেষকরে নারীজীবনের অন্তরঙ্গ অভিজ্ঞতা ও আধুনিক চিন্তার ইতিহাসের উন্মেষ পর্বের নানা চিহ্ন দেখা যায়। 
তার রচিত উল্লেখযোগ্য গ্রন্থগুলি হল -
ভ্রাতার মৃত্যুর পরে তার লেখা "শোক ও সান্ত্বনা" বইটি মৃত্যুচিন্তার এক অসাধারণ দলিল। "পূর্বস্মৃতি" নামে এক স্মৃতিমূলক রচনা করেছেন। তার ও সীতা দেবীর অনেক গল্প ইংরাজীতে সীতা দেবী অনুবাদ করেছেন। সেই গল্পগুলি "টেলস অব বেঙ্গল" নামে অক্সফোর্ড ইউনিভার্সিটি প্রেস থেকে ১৯১৯ খ্রিস্টাব্দে গ্রন্থাকারে প্রকাশিত হয়।
১৯২৫ খ্রিস্টাব্দে প্রসিদ্ধ ঐতিহাসিক কালিদাস নাগের সঙ্গে তার বিবাহ হয়।
সুলেখিকা শান্তা দেবী ১৯৮৪ খ্রিস্টাব্দের ৩০ শে মে পরলোক গমন করেন।
কল্যাঁ দাগবা

কল্যাঁ অবাজানিয়া দাগবা (, ; জন্ম: ৯ সেপ্টেম্বর ১৯৯৮; কল্যাঁ দাগবা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব পারি সাঁ-জেরমাঁ এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০০৪–০৫ মৌসুমে, ফরাসি ফুটবল ক্লাব লিলেরের যুব পর্যায়ের হয়ে খেলার মাধ্যমে দাগবা ফুটবল জগতে প্রবেশ করেছেন এবং পরবর্তীকালে ইসবেরগুইস, লঁস এবং বুলনিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব বুলনিয় বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বুলনিয় বি-এর হয়ে তিনি ১৯ ম্যাচে অংশগ্রহণ করেছেন। একই মৌসুমে তিনি বুলনিয়ের মূল দলে অন্তর্ভুক্ত হয়েছেন। বুলনিয়ে মাত্র ১ মৌসুম অতিবাহিত করার পর পারি সাঁ-জেরমাঁ বি-এর সাথে চুক্তি স্বাক্ষর করেছেন, যেখানে তিনি ২৫ ম্যাচে অংশগ্রহণ করেছেন। ২০১৮–১৯ মৌসুমে, তিনি পারি সাঁ-জেরমাঁর মূল দলে অন্তর্ভুক্ত হয়েছেন।
২০১৯ সালে, দাগবা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, দাগবা এপর্যন্ত ৬টি শিরোপা জয়লাভ করেছেন, যার সবগুলো পারি সাঁ-জেরমাঁর হয়ে জয়লাভ করেছেন।
কল্যাঁ অবাজানিয়া দাগবা ১৯৯৮ সালের ৯ই সেপ্টেম্বর তারিখে ফ্রান্সের বেতুনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা ফরাসি এবং বেনিনীয় বংশোদ্ভূত।
দাগবা ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ৩রা জুন তারিখে তিনি বেলজিয়াম অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
২০২১–২২ নিউজিল্যান্ড ক্রিকেট দলের বাংলাদেশ সফর

নিউজিল্যান্ড পুরুষ ক্রিকেট দল ২০২১ সালের সেপ্টেম্বর মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলতে বাংলাদেশ সফর করে। ম্যাচগুলো ২০২১ আইসিসি পুরুষ টি২০ বিশ্বকাপ-এর জন্য উভয় দলের প্রস্ততি হিসেবে গণ্য হয়। প্রথমে নিউজিল্যান্ড দলের তিনটি টি২০আই ম্যাচ খেলার কথা থাকলেও ২০২১ সালের মে মাসে সূচিতে আরও দুটি টি২০আই ম্যাচ যোগ করা হয়। ২০২১ সালের আগস্ট মাসে সিরিজের সূচি নিশ্চিত করা হয়।
২০২১ ইন্ডিয়ান প্রিমিয়ার লিগ-এর পরিবর্তিত সূচি অনুসারে খেলা থাকার কারণে নিউজিল্যান্ড দলের নিয়মিত অধিনায়ক কেন উইলিয়ামসন সিরিজটিতে খেলতে না পারায় টম ল্যাথামকে নিউজিল্যান্ড দলের অধিনায়ক হিসেবে ঘোষণা করা হয়। সাভারে অবস্থিত বাংলাদেশ ক্রীড়া শিক্ষা প্রতিষ্ঠান মাঠে নিউজিল্যান্ড দলের জন্য একটি প্রস্ততিমূলক ম্যাচের আয়োজন করা হলেও পরবর্তীতে তা বাতিল করা হয়।
সিরিজের প্রথম ম্যাচে বাংলাদেশ নিউজিল্যান্ডকে ৭ উইকেটে পরাজিত করে, যেটি ছিল টি২০আই ক্রিকেটে নিউজিল্যান্ডের বিপক্ষে বাংলাদেশের প্রথম জয়। সিরিজে বাংলাদেশ ৩–২ ব্যবধানে জয়ী হয়।
২০২১ আইসিসি পুরুষ টি২০ বিশ্বকাপ আফ্রিকা বাছাইপর্ব

২০২১ আইসিসি পুরুষ টি২০ বিশ্বকাপ আফ্রিকা বাছাইপর্ব ছিল একটি ক্রিকেট টুর্নামেন্ট যা ২০২২ আইসিসি পুরুষ টি২০ বিশ্বকাপ টুর্নামেন্টে অংশগ্রহণের যোগ্যতা লাভের একটি ধাপ হিসেবে ২০২১ সালের অক্টোবর ও নভেম্বর মাসে খেলা হয়।
২০১৮ সালের এপ্রিল মাসে আন্তর্জাতিক ক্রিকেট কাউন্সিল (আইসিসি) ২০১৯ সালের ১ জানুয়ারি থেকে সদস্য দলগুলোর মধ্যে অনুষ্ঠিত হওয়া সকল পুরুষ টোয়েন্টি২০ (টি২০) ম্যাচকে আন্তর্জাতিক মর্যাদা প্রদান করে। সে কারণে আঞ্চলিক বাছাইপর্বের সবগুলো ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়। আফ্রিকা বাছাইপর্বে প্রাথমিকভাবে খেলা হয় উপ-আঞ্চলিক বাছাইপর্ব যেখানে থাকবে দুটি গ্রুপ, এবং প্রতিটি গ্রুপের সেরা দুই দল আঞ্চলিক ফাইনালে উত্তীর্ণ হয়। কেনিয়া ও নাইজেরিয়া ২০২১ সালের ১ জানুয়ারি র‌্যাংকিং-এ এগিয়ে থাকার সুবাদে সরাসরি আঞ্চলিক ফাইনালে খেলার যোগ্যতা লাভ করে।
উপ-আঞ্চলিক টুর্নামেন্টগুলো ২০২০ সালের ২৭ এপ্রিল ও ৩ মে-এর মধ্যে দক্ষিণ আফ্রিকায় খেলা হওয়ার কথা ছিল। কিন্তু ২০২০ সালের ২৪ মার্চ আন্তর্জাতিক ক্রিকেট কাউন্সিল (আইসিসি) নিশ্চিত করে যে কোভিড-১৯ মহামারির কারণে ২০২০ সালের ৩০ জুনের পূর্বে অনুষ্ঠেয় সব বাছাইপর্ব ইভেন্ট স্থগিত করা হয়েছে। ২০২০ সালের ডিসেম্বর মাসে আইসিসি বাছাইপর্বের রূপরেখা হালনাগাদ করে। ২০২১ সালের মার্চ মাসে বাছাইপর্বের এ ও বি গ্রুপের খেলা আবারও স্থগিত করা হয় ও উভয় টুর্নামেন্টকে ২০২১ সালের অক্টোবরে নিয়ে যাওয়া হয়। ২০২১ সালের জুলাই মাসে রুয়ান্ডা ক্রিকেট অ্যাসোসিয়েশন ঘোষণা দেয় যে আইসিসি রুয়ান্ডাকে আফ্রিকা বাছাইপর্বের সব ম্যাচের আয়োজক হিসেবে নিশ্চিত করেছে।
গ্রুপ এ-এর খেলায় চ্যাম্পিয়ন হয়ে আঞ্চলিক ফাইনালে উত্তীর্ণ হয় উগান্ডা। টুর্নামেন্টের সেরা খেলোয়াড় নির্বাচিত হন দিনেশ মগন নাকরানি। গ্রুপ বি-এর খেলায় বিজয়ী হয় তানজানিয়া। আঞ্চলিক ফাইনালে বিজয়ী হয়ে মূল বাছাইপর্বে খেলার যোগ্যতা অর্জন করে গ্রুপ এ-এর বিজয়ী দল উগান্ডা।
 আঞ্চলিক ফাইনালে উত্তীর্ণ
 আঞ্চলিক ফাইনালে উত্তীর্ণ
 মূল বাছাইপর্বে উত্তীর্ণ
গবেষণা কর্ম আইন

গবেষণা কর্ম আইন (ইংরেজিঃ The Research Works Act), ১০২ এইচ.আর. ৩৬৯৯, একটি বিল (প্রস্তাবিত আইন) যা মার্কিন যুক্তরাষ্ট্রের ১১২ তম কংগ্রেসে প্রতিনিধি ডারেল ইসা (আর-সিএ) প্রথম পরিচয় করিয়ে দিয়েছিলেন এবং বিলটির সহ-পৃষ্ঠপোষক ছিলেন ক্যারোলিন বি. মালোনি (ডি-এনওয়াই) বিলটিতে ফেডারেল তহবিলের অর্থায়নে পরিচালিত অনুসন্ধানের জন্য উন্মুক্ত প্রবেশাধিকার আদেশ নিষিদ্ধ করার বিধান ছিল। এবং কার্যকরভাবে মার্কিন যুক্তরাষ্ট্রের "ন্যাশনাল ইনস্টিটিউট অব হেলথ পাবলিক অ্যাক্সেস পলিসি" পূর্বের অবস্থায় ফিরিয়ে আনার প্রস্তাব করা হয়েছিল, যার জন্য কর-অর্থায়িত গবেষণাসমূহকে অনলাইনে উন্মুক্ত করার প্রয়োজন। যদি আইন প্রয়োগ করা হয়, তবে এটি বৈজ্ঞানিক উপাত্ত ভাগ করে নেওয়ার বিষয়টি কঠোরভাবে সীমাবদ্ধ করা হতো। বিলটি তদারকি ও সরকারী সংস্কার সম্পর্কিত কমিটির (হাউজ কমিটি অন ওভারসাইট অ্যান্ড গভর্নমেন্ট রিফর্ম) কাছে প্রেরণ করা হয়েছিল, ইসা ছিলেন যার সভাপতি। প্রায় কাছাকাছি ধরনের দুটি বিল ২০০৮ এবং ২০০৯ সালেও উত্থাপিত হয়েছিল তবে এখনও কার্যকর হয়নি।
২ ফেব্রুয়ারি, ২০১২ এলসেভিয়ার, আমেরিকারএকটি প্রধান প্রকাশনা সংস্থা ঘোষণা করেছিল, তারা এই আইনের সমর্থন করবে না। পরের দিন ইসা এবং ম্যালোনি একটি বিবৃতিতে জানিয়েছিলেন, তারা এই বিল অনুযায়ী আইনি ব্যবস্থা নেওয়ার পক্ষে চাপ দেবেন না।
বিলটি অ্যাসোসিয়েশন অব আমেরিকান পাবলিশার্স (এএপি) এবং কপিরাইট অ্যালায়েন্সের সমর্থন লাভ করেছিল।
আল-সামাওয়াল আল-মাগরিবি

আল-সামাওয়াল আল-মাগরিবি (, ; ১১৩০ - ১১৮০), সাধারণত সামাউল আল মাগরিবি নামে পরিচিত, একজন গণিতবিদ, জ্যোতির্বিদ এবং চিকিৎসক ছিলেন। তিনি একটি ইহুদি পরিবারে জন্মগ্রহণ করেছিলেন। তিনি তাঁর পিতাকে কষ্ট দেয়ার ভয়ে বহু বছর ধরে তাঁর ইসলাম গ্রহণের বিষয়টি গোপন করেছিলেন। তারপর অবশেষে ১১৬৩ খ্রিস্টাব্দে তিনি একটি স্বপ্ন দেখার পরে প্রকাশ্যে ইসলাম গ্রহণ করেছিলেন। তাঁর বাবা মরক্কোর একজন রাব্বি ছিলেন।
আল-সামাওয়াল উনিশ বছর বয়সে গাণিতিক গ্রন্থ "আল-বাহির ফিল-জাবর" লিখেছিলেন, যার অর্থ "বীজগণিতের মধ্যে উজ্জ্বল"।
তিনি গাণিতিক আরোহ বিধি সংক্রান্ত দুটি মূল ধারণাও ব্যবহার করেছিলেন, যদিও তিনি স্পষ্টভাবে সেগুলো উল্লেখ করেননি। তিনি এগুলো ব্যবহার করে n=১২ পর্যন্ত দ্বিপদী উপপাদ্য-এর ফলাফল বিস্তৃত করেছিলেন, এবং সেইসাথে আল-কারাজি প্রদত্ত পাস্কালের ত্রিভুজটিরও সম্প্রসারণ করেছিলেন।
উমারপুর ইউনিয়ন

উমারপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৪.২২ বর্গকিমি (৯.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৫৮ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।
খাষকাউলিয়া ইউনিয়ন

খাসকাউলিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৬.২৮ বর্গকিমি (১০.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৩৫৩ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১১টি।
খাষপুকুরিয়া ইউনিয়ন

খাসপুকুরিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২২.৫৬ বর্গকিমি (৮.৭১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০০০ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১১টি।
বাঘুটিয়া ইউনিয়ন, চৌহালী

বাঘুটিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৪.২২ বর্গকিমি (৯.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৫৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৮টি।
পূর্বদেশীয় খ্রিস্টধর্ম

পূর্বদেশীয় খ্রিস্টধর্ম বলতে সেইসব খ্রিস্টান ঐতিহ্য ও মণ্ডলী পরিবারকে বোঝায় যেগুলি আদিতে ধ্রুপদী প্রাচীন যুগ ও বিলম্বিত প্রাচীন যুগে পশ্চিম এশিয়া, মিশর, উত্তর-পূর্ব আফ্রিকা, পূর্ব ইউরোপ, দক্ষিণ-ইউরোপ, আনাতোলীয় উপদ্বীপ, দক্ষিণ ভারতের মালাবার উপকূল এবং দূরপ্রাচ্যের (পূর্ব এশিয়ার) কিয়দংশে বিকাশ লাভ করেছিল। পূর্বদেশীয় খ্রিস্টধর্ম পরিভাষাটি দিয়ে একটিমাত্র অভিন্ন ধর্ম-মৈত্রী বা ধর্ম-সম্প্রদায় নির্দেশ করা হয় না। পূর্বদেশীয় খ্রিস্টধর্মের প্রধান প্রধান সংগঠনগুলি হল পূর্বদেশীয় সনাতনপন্থী মণ্ডলী, প্রাচ্যদেশীয় সনাতনপন্থী মণ্ডলীসমূহ, পূর্বদেশীয় ক্যাথলিক মণ্ডলীসমূহ (যেগুলি রোমের পোপরাজ্যের সাথে পুনরায় মৈত্রী স্থাপন করেছে কিন্তু এখনও পূর্বদেশীয় উপাসনাপদ্ধতি বজায় রেখেছে), প্রতিবাদী পূর্বদেশীয় খ্রিস্টান মণ্ডলীসমূহ (যেগুলি ধর্মতত্ত্বের নিরিখে প্রতিবাদী কিন্তু সাংস্কৃতিক রীতিনীতি অনুযায়ী পূর্বদেশীয় খ্রিস্টান) এবং ঐতিহাসিক পূর্বের মণ্ডলী থেকে উদ্ভূত বিভিন্ন ধর্ম-সম্প্রদায়সমূহ। পূর্বদেশীয় খ্রিস্টধর্মের মণ্ডলীগুলি সাধারণত নিজেদেরকে "পূর্বদেশীয়" বলে নির্দেশ করে না, তবে পূর্বের আসিরীয় মণ্ডলী এবং পূর্বের প্রাচীন মণ্ডলী এর ব্যতিক্রম।
ঐতিহাসিকভাবে পূর্বদেশীয় মণ্ডলী পরিভাষাটি রোমের পবিত্র পোপরাজ্যকেন্দ্রিক লাতিন মণ্ডলী বা পশ্চিমা মণ্ডলীর সাথে (যেটি লাতিন উপাসনাপদ্ধতি ব্যবহার করে) পার্থক্য করার জন্য ব্যবহার করা হয়ে থাকে। এখানে "পশ্চিমা" ও "পূর্বদেশীয়" পরিভাষাগুলি খ্রিস্টধর্মের ভৌগোলিক বিভাজন থেকে উদ্ভূত হয়, যা মূলত গ্রিক বা হেল্লেনীয় পূর্বদেশ এবং লাতিন পাশ্চাত্যের মধ্যবর্তী সাংস্কৃতিক বিভাজন এবং ৩৯৫ খ্রিস্টাব্দে পশ্চিমা রোমান সাম্রাজ্য ও পূর্বদেশীয় বাইজেন্টীয় রোমান সাম্রাজ্য - এই দুইয়ের মধ্যকার রাজনৈতিক বিভাজনের একটি প্রতিচ্ছবি। ১৬শ শতকের প্রতিবাদী সংস্কারের পর থেকে "পশ্চিমা খ্রিস্টধর্ম" বলতে কেবলমাত্র লাতিন মণ্ডলীকেই নয়, বরং প্রতিবাদী মতবাদ এবং স্বাধীন ক্যাথলিকবাদকেও বোঝায়, এবং পূর্বদেশীয় খ্রিস্টধর্ম বলতে এগুলির বাইরে অবস্থিত সমস্ত খ্রিস্টান ধর্মসম্প্রদায়কে বোঝায়। এখানে উল্লেখ্য যে পূর্বদেশীয় কিছু মণ্ডলীর নিজেদের মধ্যে যে ঐতিহাসিক ও ধর্মতাত্ত্বিক সম্পর্ক বিদ্যমান, তার পরিবর্তে পশ্চিমা মণ্ডলীর সাথে তাদের ঐরূপ সম্পর্ক আরও বেশি ঘনিষ্ঠ।
বর্তমানে পূর্বদেশীয় খ্রিস্টধর্মের সবচেয়ে বৃহৎ মণ্ডলীটির নাম হল পূর্বদেশীয় সনাতনপন্থী মণ্ডলী। একারণে প্রায়শই পূর্বদেশীয় খ্রিস্টধর্মকে অনেক সময় "সনাতনপন্থী খ্রিস্টধর্ম" নামে ডাকা হয়ে থাকে। তবে সঠিকভাবে বলতে গেলে বেশীরভাগ খ্রিস্টান ধর্মসম্প্রদায়, তা সে পশ্চিমা বা পূর্বদেশীয় যাই হোক না কেন, নিজেদেরকে "সনাতনপন্থী" (অর্থাৎ "সঠিক বিশ্বাসের অনুসারী") ও "ক্যাথলিক" বা "বিশ্বজনীন" বিবেচনা করে এবং তারা সবাই ৩২৫ খ্রিস্টাব্দে নিকায়েয়ার সম্মেলনে তালিকাভুক্ত খ্রিস্টান মণ্ডলীর চারটি চিহ্ন গ্রহণ করেছে, যেগুলি হল "এক, পবিত্র, বিশ্বজনীন ও খ্রিস্টের বারোশিষ্যভিত্তিক" ()।
পূর্বদেশীয় মণ্ডলীগুলি (কিছু উপাসনা-পদ্ধতিহীন বিরুদ্ধবাদী সংগঠন ব্যতীত) একাধিক ধরনের উপাসনামূলক আচার-অনুষ্ঠান পালন করে, যেমন আলেকজান্দ্রীয় আচার-অনুষ্ঠান, আর্মেনীয় আচার-অনুষ্ঠান, বাইজেন্টীয় আচার-অনুষ্ঠান, পূর্ব সিরীয় আচার-অনুষ্ঠান (যা পারসিক বা ব্যাবিলনীয়/ক্যালডীয় আচার-অনুষ্ঠান নামেও পরিচিত) এবং পশ্চিম সিরীয় আচার-অনুষ্ঠান (যা অ্যান্টিয়কীয় আচার-অনুষ্ঠান নামেও পরিচিত)।
পূর্বদেশীয় অশূরীয় মণ্ডলী

পূর্বদেশীয় অশূরীয় মণ্ডলী (, ), যা দাপ্তরিকভাবে পবিত্র পূর্বদেশীয় প্রেরিতীয় কাথলিক অশূরীয় মণ্ডলী, (; ), নামে পরিচিত, হল একটি পূর্বদেশীয় খ্রীষ্টান মণ্ডলী যা ঐতিহাসিক পূর্বদেশীয় মণ্ডলীর ঐতিহ্যবাহী খ্রীষ্টতত্ত্ব ও মণ্ডলীতত্ত্ব অনুসরণ করে থাকে। এটি সিরীয় খ্রীষ্টধর্মের পূর্বদেশীয় শাখার অন্তর্ভুক্ত এবং পূর্ব সিরীয় আচার-অনুষ্ঠানের অন্তর্ভুক্ত সাধু আদ্দাই ও মারির আচার-অনুষ্ঠান পালন করে। এটি পূর্ব আরামীয় ভাষার একটি উপভাষা সিরীয় ভাষায় কথিত হয় এবং এর সিংহভাগ অনুসারী নৃতাত্ত্বিকভাবে অশূরীয় জাতির লোক।
এছাড়া ভারতে মণ্ডলীটির একটি মহাধর্মপ্রদেশ অবস্থিত, যেটি ভারতীয় কল্‌দীয় সিরীয় মণ্ডলী হিসেবে পরিচিত। অশূরীয় মণ্ডলীর প্রধান কার্যালয়টি ইরাকের উত্তরভাগের ইরাকি কুর্দিস্তান অঞ্চলের এর্বিল শহরে অবস্থিত। আদিতে এটি প্রাচীন অশূর রাজ্যে প্রবর্তিত হয়েছিল, যা বর্তমানে দক্ষিণ-পূর্ব তুরস্ক, উত্তর-পূর্ব সিরিয়া এবং উত্তর-পশ্চিম ইরান জুড়ে অবস্থিত। ২০১৫ সাল থেকে অশূরীয় মণ্ডলীর সর্বপ্রধান যাজক হলে কাথলিকস-পিতৃকুলপতি ৩য় মার গেওয়ার্গিস।
পূর্বদেশীয় অশূরীয় মণ্ডলী দাবি করে যে এটি ঐতিহাসিক পূর্বদেশীয় মণ্ডলীর সাথে ধারাবাহিকতা রক্ষা করে চলেছে। এটি প্রাচ্যদেশীয় সনাতনপন্থী মণ্ডলীসমূহ কিংবা পূর্বদেশীয় সনাতনপন্থী মণ্ডলী কোনওটির সাথেই মৈত্রীবদ্ধ নয়। অশূরীয় মণ্ডলীর একটি দলছুট শাখা রোমের পবিত্র পোপরাজ্যের সাথে সম্পূর্ণ মৈত্রীস্থাপন করে, যার নাম কল্‌দীয় ক্যাথলিক মণ্ডলী।
মুক্তির আহ্বান ও শ্বাশত মুজিব

মুক্তির আহ্বান ও শ্বাশত মুজিব (২০২০ - ২০২৪) বাংলাদেশের স্বাধীনতার যুদ্ধের স্মৃতিফলক স্বরূপ বঙ্গবন্ধু শেখ মুজিবুর রহমানের সাতই মার্চের ভাষণ সংবলিত দুইটি ম্যুরাল। বাংলাদেশের স্বাধীনতার ভাষণের স্মৃতিস্তম্ভ হিসাবে মুজিব শত বর্ষ উপলক্ষে ভাস্কর্যটি নির্মাণ করা হয়। এই ভাস্কর্যটি ইসলামী বিশ্ববিদ্যালয়ের জাতির পিতা বঙ্গবন্ধু শেখ মুজিবুর রহমান হলের সম্মুখভাগে অবস্থিত। ভাস্কর্যটির নকশা প্রণয়ন করেন রাজশাহী বিশ্ববিদ্যালয়ের চারুকলা বিভাগের শিক্ষক কনক কুমার পাঠক। অসহযোগ আন্দোলনে শেখ হাসিনা পলায়নের পরে ৬ আগস্ট স্মৃতিফলকটি বুলডোজার দিয়ে ভেঙে ফেলা হয়।
মুক্তির আহ্বান ও শ্বাশত মুজিব মুর‍্যাল দুইটি কুষ্টিয়া জেলার ইবি থানার অন্তর্গত ইসলামী বিশ্ববিদ্যালয়ের জাতির পিতা বঙ্গবন্ধু শেখ মুজিবুর রহমান হলের সম্মুখভাগে অবস্থিত। মুর‍্যাল দুইটি হলের প্রধান ফটকের সম্মুখে দুই পাশে অবস্থিত।
বিশ্ববিদ্যালয় প্রশাসন জানিয়েছে মুর‍্যাল দুইটি নির্মাণ করতে ব্যয় হয়েছে ৮ লক্ষ টাকা। ১৭ মার্চ ২০২০ তারিখ রাশিদ আসকারী ভাস্কর্যটি উদ্বোধন করেন।
মুক্তির আহ্বান ম্যুরালটি মূলত সাতই মার্চের ভাষণ সংবলিত একটি ম্যুরাল, মুর‍্যালটি ৩ ফুট ১২ ইঞ্চি বিশিষ্ট একটি মঞ্চের উপর অধিষ্ঠিত, মুর‍্যালটির উচ্চতা ৯ ফুট এবং প্রশস্ততা ১৮ ফুট। মুর‍্যালটি বঙ্গবন্ধু হল থেকে ২০ ফুট ১১ ইঞ্চি দূরত্বে অবস্থিত। ম্যুরালটিতে বঙ্গবন্ধুর ঐতিহাসিক ৭ মার্চের ভাষণ সাদা পাথরে লেখা আছে।
শ্বাশত মুজিব মুর‍্যালটি মূলত সাতই মার্চের ভাষণের সময়ের স্মৃতিকে স্মরণ করতে সেইরুপ একটি প্রতিমূর্তি। বঙ্গবন্ধু হল থেকে ১২ ফুট ১৫ ইঞ্চি দূরত্বে ম্যুরালটি অবস্থিত। শ্বাশত মুজিব ম্যুরালটির উচ্চতা ১০.৫ ফুট এবং প্রশস্ততা ৭ ফুট। শাশ্বত মুজিবে বঙ্গবন্ধুকে নিয়ে অন্নদাশঙ্কর রায় ও ইংরেজ লেখক টেরি প্র্যাচেটের দুটি উক্তি খোদাই করা রয়েছে।
জাতির পিতা বঙ্গবন্ধু শেখ মুজিবুর রহমান হলের তত্ত্বাবধানে এর নকশা করেন রাজশাহী বিশ্ববিদ্যালয়ের চারুকলা বিভাগের সহকারী অধ্যাপক কনক কুমার পাঠক। ২০১৯ সালের ১১ ডিসেম্বর ম্যুরাল স্থাপনের নিমিত্তে সমঝোতা চুক্তি স্বাক্ষরিত হয়, সেই চুক্তি মোতাবেক এক বছরের মধ্যেই ভাস্কর্যটি নির্মাণের কাজ শেষ হয়। বিশ্ববিদ্যালয় প্রশাসন জানিয়েছে, ভাস্কর্যটি নির্মাণের মধ্য দিয়ে নতুন প্রজন্মের কাছে বাংলাদেশের স্বাধীনতার ঘোষণার পিছনে বঙ্গবন্ধুর অবদানকে ধরে রাখতে ভাস্কর্যটি নির্মাণ করা হয়েছে, সাথে সাথে বিশ্ববিদ্যালয়ের শিক্ষার্থীরা মুক্তিযুদ্ধের ইতিহাস সম্পর্কেও জানতে পারবে।
কোটা আন্দোলনকর্মীদের সরকার পদত্যাগের অসহযোগ আন্দোলনের ফলে ৫ আগস্ট প্রধানমন্ত্রী শেখ হাসিনা বাংলাদেশ ত্যাগ করে। এরপরে ছাত্র জনতা ক্ষিপ্ত শেখ হাসিনার পিতার স্মৃতিচিহ্ন ভেঙ্গে ফেলে। শেখ হাসিনা পলায়নের পরে ৬ আগস্ট বিকাল বেলায় স্মৃতিফলকের বিভিন্ন অংশ হাতুড়ি দিয়ে এবং পুরো স্মৃতিফলক বুলডোজার দিয়ে ভেঙে ফেলা হয়।
শরৎকুমারী চৌধুরাণী

শরৎকুমারী চৌধুরাণী ( ১৫ জুলাই ১৮৬১ - ১২ এপ্রিল ১৯২০) ছিলেন ঠাকুরবাড়ির বিশেষ ঘনিষ্ঠ ও ভারতীয় সম্পাদকীয় গোষ্ঠীর অন্তর্গত বাঙালি লেখিকা।
শরৎকুমারীর জন্ম ১৮৬১ খ্রিস্টাব্দের ১৫ জুলাইয়ে বর্তমান ভারতের পশ্চিমবঙ্গের উত্তর চব্বিশ পরগনা জেলার ব্যারাকপুরের চাণকে তার মাতুলালয়ে। পিতা শশীভূষণ বসুর কর্মস্থল ছিল লাহোর। সেখানে তিন বৎসর বয়সে স্থানীয় বঙ্গবিদ্যালয়ে ভর্তি হন এবং ছয় বৎসর বয়সে লাহোর ইউরোপিয়ান স্কুলে শিক্ষাপ্রাপ্ত হন। হাওড়া আন্দুলের বিখ্যাত চৌধুরী পরিবারের অ্যাটর্নি অক্ষয়চন্দ্র চৌধুরীর সাথে ১৮৭১ খ্রিস্টাব্দের ১২ ই মার্চ তার বিবাহ হয়। স্বামী-স্ত্রী উভয়েরই ঠাকুর পরিবারের সঙ্গে ঘনিষ্ঠতা ছিল। রবীন্দ্রনাথ তাঁকে "লাহোরিণী" বলে উল্লেখ করতেন। ভারতীর সম্পাদকীয় গোষ্ঠীতে উভয়েরই উৎসাহী সভ্য এবং মাতৃভাষার পরম অনুরাগী ছিলেন। 'ভারতী', 'ভারতী ও বালক', 'সাধনা', 'ভান্ডার', 'বঙ্গদর্শন', 'ধ্রুব', 'সবুজপত্র', 'মানসী ও মর্মবাণী', 'বিশ্বভারতী' প্রভৃতি পত্রিকায় তার সাক্ষরহীন বহু রচনা প্রকাশিত হয়েছে। একমাত্র উপন্যাস শুভবিবাহ ছাড়া কোন রচনাই পুস্তকাকারে প্রকাশিত হয় নি। 'শুভবিবাহ' প্রকাশিত হয়েছিল ১৯০৬ খ্রিস্টাব্দে। বাস্তব চিত্রণের জন্য উপন্যাসটি রবীন্দ্রনাথ ঠাকুর কর্তৃক বিশেষ প্রশংসিত হয়েছিল। 'বঙ্গদর্শন' পত্রিকায় কবিগুরু বিস্তৃত সমালোচনা করে বলেন - 
শরৎকুমারী ১৯২০ খ্রিস্টাব্দের ১১ এপ্রিল পরলোক গমন করেন।
বাংলাদেশ পুলিশ কল্যাণ ট্রাস্ট

বাংলাদেশ পুলিশ কল্যাণ ট্রাস্ট হলো পুলিশ সদস্যদের কল্যাণে বাংলাদেশ পুলিশ কর্তৃক মালিকানাধীন এবং পরিচালিত একটি সংস্থা।
বাংলাদেশ পুলিশ কল্যাণ ট্রাস্ট বাংলাদেশ পুলিশের দেখভাল করে। কমিউনিটি ব্যাংক বাংলাদেশ লিমিটেড এর মাধ্যমে সংস্থাটি পরিচালিত হয়। ২০০৬ সালে, সংস্থাটি নিজেদের তহবিল সংগ্রহের জন্য বিভিন্ন পুলিশ লাইনে সংগীত অনুষ্ঠান আয়োজন করে। বাংলাদেশ পুলিশ কল্যাণ ট্রাস্ট নানামুখী বাণিজ্যিক কার্যক্রম পরিচালনার মাধ্যমে অর্জিত আয় হতে পুলিশ সদস্য ও তাঁদের পরিবারবর্গের কল্যাণার্থে চিকিৎসা সহায়তা, শিক্ষাবৃত্তি প্রদান ও অন্যান্য সেবামূলক কার্যক্রম গ্রহণ করে থাকে।।
সংস্থাটি কনকর্ড গ্রুপের সাথে অংশীদারত্বে পুলিশ প্লাজা কনকর্ড একটি উঁচু শপিং মল তৈরি করে। প্রধানমন্ত্রী শেখ হাসিনা ১১ জুন ২০১৫ তারিখে এই মলের উদ্বোধন করেছিলেন। ২০১৫ সালে, ট্রাস্টটি "ঢাকা অ্যাটাক" চলচ্চিত্রটি অর্থায়ন করেছিল, যা বাংলাদেশ পুলিশের একটি সোয়াট দলকে কেন্দ্র করে নির্মাণ করা হয়েছিল।
এই ট্রাস্ট কমিউনিটি ব্যাংক বাংলাদেশের মালিক।
ডর্সালিস পেডিস ধমনী

ডর্সালিস পেডিস ধমনি বরাবর রয়েছে গভীর শিরা এবং ডর্সালিস পেডিস শিরা।
ডর্সালিস পেডিস ধমনি স্পন্দনের একটি নির্ভরযোগ্য ল্যান্ডমার্ক হিসেবে কাজ করে। রোগীর পেরিফেরিয়াল ভাস্কুলার রোগ আছে কিনা তা মূল্যায়ন করার সময় চিকিৎসকরা প্রায়শই এটি পরীক্ষা করে দেখেন। এটি ২/৩% তরুণ সুস্থ ব্যক্তিদের মধ্যে একতরফাভাবে বা দ্বিপক্ষীয়ভাবে অনুপস্থিত।
তপন ঘোষ

তপন ঘোষ (১১ মে ১৯৫৩ - ১২ জুলাই ২০২০) ভারতের পশ্চিমবঙ্গের একজন হিন্দু জাতীয়তাবাদী নেতা এবং হিন্দু সংহতির প্রতিষ্ঠাতা। শুরুতে তিনি আরএসএসের সদস্য হিসেবে তার কর্মজীবন শুরু করেন, পরে তিনি হিন্দু সংহতি নামে একটি নিজস্ব সংগঠন গঠন করেন।
তপন ঘোষ ১১ মে ১৯৫৩ সালে পশ্চিমবঙ্গের মুর্শিদাবাদের দক্ষিণখণ্ডে জন্মগ্রহণ করেন। তাঁর পিতার নাম শ্রী গঙ্গাধর ঘোষ এবং মাতার নাম শ্রীমতী অনিমা ঘোষ। তাঁরা দুই বোন এক ভাই। তিনি কখনও বিয়ে করেনি।
১৩ বছর বয়সে, তিনি আরএসএসের সাথে জড়িত হন। স্কুল শেষ করার পরে তিনি কলকাতা বিশ্ববিদ্যালয়ে পদার্থবিদ্যায় স্নাতক সম্পন্ন করেন। ছাত্রজীবনে তিনি অখিল ভারতীয় বিদ্যার্থী পরিষদের সদস্য হয়ে ছাত্র রাজনীতিতে প্রবেশ করেছিলেন। তিনি 'বুদ্ধ অমরনাথ যাত্রা'-র (রাজৌরী) একটি বিশাল প্রতিনিধি দলের নেতৃত্ব দিতেন।
দিল্লী, কাশ্মীর, পশ্চিমবঙ্গ, ত্রিপুরা, আসামসহ ভারতের বিভিন্ন স্থানে তিনি আরএসএস প্রচারক হিসাবে ভ্রমণ করেছিলেন।
আরএসএসের সদস্য হিসাবে তিন দশকেরও বেশি সময় দায়িত্ব পালন করার পরে, তিনি অনুভব করেছিলেন যে তাঁর লক্ষ্য পূরণের জন্য নতুন সংস্থা গঠনের সময় এসেছে। তপন ঘোষ তাঁর অনুসারীদের নিয়ে ১৪ই ফেব্রুয়ারি ২০০৮ সালে হিন্দু সংহতি প্রতিষ্ঠা করেছিলেন। হিন্দু সংহতির প্রাথমিক কার্য অঞ্চল ছিল পূর্ব ভারত তথা পশ্চিমবঙ্গ, আসাম, ঝাড়খণ্ড ও ত্রিপুরা।
তিনি এবং তার সংস্থা তার রাজ্যে ঘর ওয়াপসি কর্মসূচিতেও সক্রিয় ছিলেন এবং অন্যান্য কার্যকলাপের জন্যও তাকে গ্রেপ্তার করা হয়েছে।
ব্রিটিশ সংসদ সদস্য বব ব্ল্যাকম্যান তাকে যুক্তরাজ্যে আমন্ত্রণ জানিয়েছিলেন। যেখানে ঘোষ ওয়েস্টমিনিস্টারে একটি সংসদ কমিটির কক্ষে বাঙালি হিন্দুদের দুর্দশা এবং উগ্র ইসলামের বিপদ সম্পর্কে ভাষণ দিয়েছিলেন।
বিভিন্ন সংগঠনের আমন্ত্রণে (হিন্দু কংগ্রেস অব আমেরিকা, ইন্দো-মার্কিন বুদ্ধিজীবী ফোরাম এবং অন্যান্য) মার্কিন যুক্তরাষ্ট্র ও ইসরায়েলে গিয়ে বক্তৃতা এবং সাক্ষাৎকার দিয়েছিলেন।
২০২০ সালের জুনের শেষের দিকে, তিনি কোভিড-১৯ দ্বারা সংক্রামিত হন । ২০২০ সালের ১২ জুলাই, হাসপাতালে ১৫ দিন অতিবাহিত করার পর ৬৭ বছর বয়সে মারা যান।
চম্পাত রায়

চম্পাত রায় 
তিনি বিশ্ব হিন্দু পরিষদ এর একজন নেতা ও সহসভাপতি, এবং বর্তমানে শ্রী রাম জন্মভূমি তীর্থক্ষেত্র এর সাধারণ সম্পাদক হিসাবে দায়িত্ব পালন করছেন। 
চম্পাত রায় উত্তরপ্রদেশের বিজনোর জেলার বাসিন্দা। তিনি ১৯৪৬ সালে রামেশ্বর প্রসাদ বানসালের পরিবারে জন্মগ্রহণ করেন। চম্পাত শৈশব থেকেই রাষ্ট্রীয় স্বয়ংসেবক সংঘ দ্বারা প্রভাবিত হয়ে এতে যোগ দেন। চম্পত রায় সংঘের ধারণা প্রচারের জন্য কঠোর পরিশ্রম করেছিলেন এবং সংগঠনের প্রচারক ছিলেন। তিনি রসায়ন বিষয়ে অধ্যয়ন করেন এবং বিজনোর জেলার ধামপুরে অবস্থিত আরএসএম ডিগ্রি কলেজে রসায়নের অধ্যাপক হিসেবেও কাজ করেছেন । তিনি বেশকয়েকটি বইও লিখেছেন।
আশু মালিক

আশু মালিক (জন্ম: ০৬ এপ্রিল ১৯৮৩) ভারতের উত্তরপ্রদেশ রাজ্যের একজন রাজনীতিবিদ। তিনি উত্তরপ্রদেশ বিধান পরিষদের একজন সদস্য। তিনি উত্তর প্রদেশের সমাজবাদী পার্টিরও একজন সদস্য। (মোরাদাবাদ)
রীনা দেবী

রীনা দেবী, (রিনা যাদব নামে পরিচিত), জনতা দল (সংযুক্ত) এর একজন ভারতীয় রাজনীতিবিদ। তিনি নালন্দা থেকে বিহার আইন পরিষদের সদস্য।""
মদন মোহন মাহাতো

মদন মোহন মাহাতো একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেস দলটির সদস্য ছিলেন।
তিনি ২ জানুয়ারী, ১৯২৭ সালে পুরুলিয়া জেলার আগরদিহ গ্রামে জন্মগ্রহণ করেন। তিনি ছিলেন জয়রাম মাহাতোর ছেলে। তিনি হুলমুড়া এইচ.ই বিদ্যালয়ে পড়াশুনা করেন। তিনি স্কুল শিক্ষক হিসাবে কাজ করেছিলেন। তিনি আগারদিহ গ্রামে বাস করতেন এবং সেখানকার বেশ কয়েকটি স্থানীয় সমিতিতে অফিসার হিসাবে দায়িত্ব পালন করেছিলেন। ভারতীয় জাতীয় কংগ্রেসে তিনি কাশীপুর কংগ্রেস কমিটির সহ-সভাপতি হিসাবে দায়িত্ব পালন করেছিলেন এবং পুরুলিয়া জেলা কংগ্রেস কমিটির সদস্য ছিলেন।
১৯৭১ সালের পশ্চিমবঙ্গ বিধানসভা নির্বাচনে তিনি কাশীপুর আসনে জয়লাভ করেন। তিনি ১১,৫৫২টি (৩৮.৫২%) ভোট পেয়েছিলেন। পরের বছর, ১৯৭২ সালের পশ্চিমবঙ্গ বিধানসভা নির্বাচনে তিনি ১৪,২২২টি (৫২.২৮%) ভোট পেয়ে কাশীপুর আসনটি ধরে রাখেন।
মাহাতো ১৯৯১ সালের পশ্চিমবঙ্গ বিধানসভা নির্বাচনে হুড়া আসনটিতে প্রতিদ্বন্দ্বিতা করেছিলেন, তিনি ২৫,৪৩৯টি (২৭.৭৪%) ভোট পেয়ে দ্বিতীয় হয়েছিলেন।
ওরেলিয়াঁ চুয়ামেনি

ওরেলিয়াঁ চুয়ামেনি (, ; জন্ম: ২৭ জানুয়ারি ২০০০) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগা-এর ক্লাব রিয়াল মাদ্রিদ এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৬–০৭ মৌসুমে, ফরাসি ফুটবল ক্লাব দার্তিগুয়ের যুব পর্যায়ের হয়ে খেলার মাধ্যমে চুয়ামেনি ফুটবল জগতে প্রবেশ করেছেন এবং পরবর্তীকালে বর্দোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ফরাসি ক্লাব বর্দো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বর্দো বি-এর হয়ে তিনি ১৬ ম্যাচে ৩টি গোল করেছেন। ২০১৭–১৮ মৌসুমেই তিনি বর্দোর মূল দলে অন্তর্ভুক্ত হয়েছেন। ২০১৯–২০ মৌসুমে, তিনি প্রায় ২১.৪ মিলিয়ন ইউরোর বিনিময়ে বর্দো হতে মোনাকোয় যোগদান করেছেন।
২০১৫ সালে, চুয়ামেনি ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
ওরেলিয়াঁ চুয়ামেনি ২০০০ সালের ২৭শে জানুয়ারি তারিখে উত্তর ফ্রান্সের রুঅঁ শহরে জন্মগ্রহণ করেন এবং পরবর্তীতে দক্ষিণ-পশ্চিম ফ্রান্সের বর্দো শহরে বেড়ে ওঠেন। তিনি ক্যামেরুনীয় বংশোদ্ভূত।
চুয়ামেনি ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ২৭শে অক্টোবর তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে তিনি ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। একই বছরে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বে তার দল স্পেন অনূর্ধ্ব-১৭ দলের কাছে ২–১ গোলের ব্যবধানে পরাজিত হয়েছিল; সেখানে তিনি ২ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
রেলপথ পরিদর্শন অধিদপ্তর

রেলপথ পরিদর্শন অধিদফতর রেল নিরাপত্তা ও রেল পরিদর্শনের দায়িত্বপ্রাপ্ত রেল মন্ত্রণালয়ের অধীনে একটি বাংলাদেশ সরকারী নিয়ন্ত্রক সংস্থা। বাংলাদেশে রেললাইন ও অবকাঠামো পরিদর্শনের দায়িত্ব এই অধিদফতর পালন করে।
১৮৯০ সালে ব্রিটিশ ভারতের সময় রেলওয়ে পরিদর্শন অধিদফতর প্রতিষ্ঠিত হয়। এই অধিদফতর বাংলাদেশে রেললাইন ও অবকাঠামো পরিদর্শনের দায়িত্ব পালন করে থাকে। এছাড়া এই সংস্থাটি বড় ট্রেন দুর্ঘটনার তদন্ত করে থাকে।
২০২০ সালের অক্টোবর মাসে রেলওয়ে পরিদর্শক অসীম কুমার তালুকদার ঢাকা ও চট্টগ্রামে রেললাইন পরিদর্শন শেষে ডিজিটাল সিগন্যাল স্থাপন পরিদর্শন করেন।
কালিদাস নাগ

কালিদাস নাগের জন্ম ব্রিটিশ ভারতের অধুনা পশ্চিমবঙ্গের হাওড়া জেলার শিবপুরে। পিতা মতিলাল নাগ ও মাতা কমল নাগ। এঁদের পৈতৃক নিবাস ছিল বাঁকুড়া জেলার  বিষ্ণুপুরে। তিনি ১৯০৮ খ্রিস্টাব্দে শিবপুর হাই স্কুল থেকে এন্ট্রান্স পাশ করে কলকাতার স্কটিশ চার্চ কলেজে ভর্তি হন। এখান থেকে এফ.এ এবং ১৯১২ খ্রিস্টাব্দে ইতিহাসে অনার্স নিয়ে বি.এ পাশ করেন। এরপর কলকাতা বিশ্ববিদ্যালয় ইতিহাসে এম.এ পাশ করেন। 
এম.এ পাশের পর ১৯১৫ খ্রিস্টাব্দে স্কটিশ চার্চ কলেজেই অধ্যাপনা শুরু করেন। ১৯২১ - ২২ খ্রিস্টাব্দে তিনি সিংহল মহেন্দ্র কলেজের অধ্যক্ষ ছিলেন। ১৯২৩ খ্রিস্টাব্দে কলকাতা বিশ্ববিদ্যালয়ের লেকচারার হন এবং এই বছরেই বিশ্ববিদ্যালয় থেকে 'ডক্টরেট' উপাধি লাভ করেন। ১৯২১ খ্রিস্টাব্দে জেনিভায় অনুষ্ঠিত আন্তর্জাতিক শিক্ষা সম্মেলনে ভারতের প্রতিনিধিত্ব করেন। ১৯২৪ খ্রিস্টাব্দে রবীন্দ্রনাথ ঠাকুরের সঙ্গে প্রাচ্য ও চীন সফরে যান। বৃহত্তর ভারতের সাংস্কৃতিক রূপ ও বার্তা তিনি লেখায় ও বক্তৃতায় দেশে দেশে বহন করেছেন। এশিয়ার সৌভ্রাত্র গঠনে তার বাস্তব প্রয়াসও উল্লেখযোগ্য। সম্ভবত এই কারণেই দ্বিতীয় বিশ্বযুদ্ধের সময় তিনি বিনাবিচারে কারারুদ্ধ হন। পরবর্তীকালে স্বাধীন ভারতে রাজনীতিতে সক্রিয় ছিলেন। রাষ্ট্রপতির মনোনীত সদস্য হন রাজ্যসভার। তিনি "প্রবাসী" ও "মডার্ন রিভিউ" পত্রিকার ম্যানেজিং ডিরেক্টর ছিলেন।
বিশিষ্ট ফরাসি নাট্যব্যক্তিত্ব, প্রাবন্ধিক, ঔপন্যাসিক ও আধ্যাত্মিক ব্যক্তিত্ব রোম্যাঁ রোলাঁর সঙ্গে তার ঘনিষ্ঠ সম্পর্ক ছিল।
সুলেখিকা শান্তা দেবী তার পত্নী এবং প্রখ্যাত "কল্লোল" প্রতিষ্ঠাতা ও সহ-সম্পাদক গোকুলচন্দ্র নাগ তার অনুজ। 
কালিদাস নাগের রচিত গ্রন্থগুলি হল  -
অমৃতলাল তারওয়ালা

অমৃতলাল বল্লভদাস তারওয়ালা একজন ভারতীয় রাজনীতিবিদ ছিলেন। তিনি ভারতীয় জনতা পার্টির প্রার্থী হিসেবে খান্ডওয়া আসন থেকে মধ্যপ্রদেশ লোকসভার সদস্য নির্বাচিত হয়েছিলেন।
এম সুন্দরদাস

এম সুন্দরদাস একজন ভারতীয় রাজনীতিবিদ ও তিন বারের বিধানসভা সদস্য। তিনি বিলাভানকোড নির্বাচনী এলাকা থেকে ১৯৮৪, ১৯৮৯ এবং ১৯৯১ সালের নির্বাচনে ভারতীয় জাতীয় কংগ্রেসের প্রার্থী হিসাবে তামিলনাড়ু বিধানসভার সদস্য নির্বাচিত হন।
সর্বভারতীয় মহিলা কংগ্রেস

অল ইন্ডিয়া মহিলা কংগ্রেস(' " 'এইআইএমসি' "), " 'মহিলা কংগ্রেস' 'হিসাবেও পরিচিত, কংগ্রেস পার্টি এর মহিলা শাখা ( আইএনসি)। 
বর্তমান রাষ্ট্রপতি হলেন সুস্মিতা দেব। 
সংস্থার প্রথম দিকের একটি উচ্চ পয়েন্ট ছিল ১৯৮৪ সালের মাঝামাঝি বেঙ্গালুরু এ অনুষ্ঠিত ইন্দিরা গান্ধী, রাজীব গান্ধী, এবং ৩০,০০০ প্রতিনিধিরা।
বেসান্তনগর

বেসান্তনগর দক্ষিণ ভারতের তামিলনাড়ু রাজ্যের চেন্নাই জেলার একটি ব্যস্ততর আবাসিক অঞ্চল৷ লোকালয়টি বঙ্গোপসাগরের উপকূল বরাবর অবস্থিত।
এখানে বহু ধনী ব্যক্তির বাস, এছাড়াও এই অঞ্চলে রয়েছে বিলাসবহুল বাজার, রেস্তোরাঁ, ক্যাফে, বুটিক। মূল আকর্ষণ হলো বিচারপতি ও মাদ্রাজের প্রাক্তন গভর্নর এডওয়ার্ট ইলিয়টের নামাঙ্কিত ইলিয়ট'স সমুদ্র সৈকত। এটি মেরিনা সমুদ্র সৈকতের শেষ বিন্দু গঠন করেছে।
কলম্বিয়ার বোগোটা শহরে সাইক্লোভিয়া পালনের অনুকরণে ২০১৫ খ্রিস্টাব্দে "দ্য হিন্দু" প্রকাশনী বেসান্তনগর সমুদ্র সৈকত সড়ক বরাবর গাড়ি বিহীন রবিবার পালন করার সফল সিদ্ধান্ত নেয়।
বেসান্তনগরের উত্তর দিকে তোলকাব্য উদ্যান, পূর্ব ‌দিকে বঙ্গোপসাগর, দক্ষিণ দিকে তিরুবান্মিয়ুর, পশ্চিম দিকে আদিয়ার এবং উত্তর-পশ্চিম দিকে রয়েছে রাজা আন্নামালাইপুরম।
রুক্মিণী দেবী অরুণ্ডেল এবং তার স্বামী জর্জ অরুণ্ডেল ১৯৩৬ খ্রিস্টাব্দে কলাক্ষেত্র ফাউন্ডেশন নামে একটি নাচের বিদ্যালয় প্রতিষ্ঠা করেন। তাদের প্রতিষ্ঠিত থিওসফিক্যাল সোসাইটিও এই লোকালয়ে অবস্থিত।
তামিলনাড়ু গৃহ মন্ত্রণালয় বা টিএনএইচবি ১৯৭০-এর দশকের শুরু থেকে ১৯৮০-এর দর্শকের প্রারম্ভিক সময়কাল অবধি বেসান্তনগরের সার্বিক উন্নয়ন কাজে নিযুক্ত থাকে। পার্শ্ববর্তী ইন্দ্রনগর এবং শাস্ত্রীনগরের মোট ৪ বর্গ কিলোমিটার অঞ্চল একত্রিত করে বেসান্তনগর পরিকল্পনা ও উন্নয়ন করা হয়। গৃহ মন্ত্রণালয় আবাসিক জমি, অ্যাপার্টমেন্ট, অর্থনৈতিক কমপ্লেক্স, চওড়া রাস্তা, বিদ্যালয় ক্ষেত্র, বাস টার্মিনাল, উদ্যান, শিশু উদ্যান প্রভৃতি নির্মাণ করে। কেন্দ্রীয় পূর্ত বিভাগের কর্মচারীদের কোয়ার্টারটি এই লোকালয়ে অবস্থিত। ১৯৮১ খ্রিস্টাব্দে জি. রাজকুমার সেন্ট জনস ইংলিশ স্কুল এন্ড জুনিয়ার কলেজ প্রতিষ্ঠা করেন, এই স্কুলের বিপরীতে রয়েছে প্রাক্তন বিশ্বসেরা দাবাড়ু বিশ্বনাথন আনন্দের বাড়ি।
বেসান্তনগর বাস টার্মিনাস ৮৫ ধরনের যাত্রাপথের বাসের মিলনস্থল, দিনে এই টার্মিনাস থেকে গড়ে প্রায় ৫০০ টি বাসভ্রমণ হয়। দিন প্রায় চারহাজার মানুষ এই পরিষেবার লাভ নিয়ে থাকেন। ২০১২ খ্রিস্টাব্দের অক্টোবর মাসে চেন্নাই এমটিসি এই বাস টার্মিনালটিকে বাস ডিপো তৈরি করার সিদ্ধান্ত নেয়। বাস ডিপো বাস টার্মিনাল থেকে ৭০ শতাংশ অধিক বৃহত্তর। ৫ মিলিয়ন ভারতীয় মুদ্রা ব্যয়ে ও এক বছরের কম সময় অতিবাহিত করে এই বাস ডিপোটি নির্মাণ করা হয়।
পি ভি রাজেন্দ্রন

পি ভি রাজেন্দ্রন একজন ভারতীয় রাজনীতিবিদ এবং তামিলনাড়ুর প্রাক্তন বিধানসভার সদস্য। তিনি জাতীয় কংগ্রেসের প্রার্থী হিসেবে, ১৯৮৯ এবং ১৯৯১ সালের তামিলনাড়ু বিধানসভা নির্বাচনে বেদারণ্যাম আসন থেকে নির্বাচিত হয়েছিলেন। তিনি ১৯৯৬ সালের সংসদীয় নির্বাচনে মায়িলাদূথুরাই নির্বাচনী এলাকা থেকে প্রতিদ্বন্দ্বিতা করে জয়ী হয়েছেন। তিনি ১৯৯৬ থেকে ১৯৯৯ সাল পর্যন্ত সংসদ সদস্য হিসাবে দায়িত্ব পালন করেন।